17/08/2020 | Administración LocalMunicipal
Monfero
Bases da convocatoria de selección e bolsa emprego educador social

ANUNCIO DE CONVOCATORIA Aprobación das bases reguladoras para a formación e funcionamento dunha bolsa de emprego para posibles provisións temporais de persoal na categoría de Educador Social A Xunta de Goberno local deste Concello, na sesión celebrada o 8 de xullo de 2020, acordou a aprobación da convocatoria e as bases reguladoras para a formación e funcionamento dunha bolsa de emprego para posibles provisións temporais de persoal na categoría de Educador/a Social. Dando cumprimento ao acordo da Xunta de Goberno Local, procédese á publicación íntegra das mesmas para xeral coñecemento. Monfero, 12 de agosto de 2020. O ALCALDE Andrés Feal Varela PROXECTO DE BASES PARA A CREACIÓN E FUNCIONAMENTO DUNHA BOLSA DE EMPREGO PARA POSIBLES PROVISIÓNS TEMPORAIS DE PERSOAL NA CATEGORÍA DE EDUCADOR/A SOCIAL Primeira.–Obxecto da convocatoria. Estas bases teñen por obxecto regular o sistema de selección e o funcionamento dunha bolsa de emprego para a provisión temporal de persoal (modalidade funcionarial ou laboral), mediante un procedemento áxil que respecte os principios de transparencia, igualdade, mérito, capacidade e publicidade, na categoría profesional de Educador/a social para atender as necesidades que teña o Concello, desta clase de persoal, para a realización ou prestación de servizos municipais e outros, financiados por outras administracións ou con financiación propia, nos que sexa necesario este persoal. No caso de programas financiados por outras administracións, teranse previamente en conta as características e esixencias de selección específicas esixidas nas correspondentes convocatorias, procedendo a aplicación desta bolsa só no caso de que as respecte. A duración destes contratos ou nomeamentos quedará vinculada ao seu financiamento, no seu caso, de tal xeito que, a súa celebración, vixencia e duración, dependerá da da subvención que o financie. Así mesmo, en ningún caso os contratos poderán superar os tres anos de duración; nin o mesmo/os traballador/es poderán estar contratados, mediante dous ou máis contratos temporais, para o mesmo ou diferente posto de traballo, durante un prazo superior a 24 meses, nun período de 30, polo que, cando se prevea que coa nova contratación se van superar estes límites, se pasará ao seguinte candidato da lista, e así mentres resulte afectado por estas limitacións. Os servizos contratados terán autonomía e substantividade propia dentro da actividade normal da empresa, e o seu obxecto, en principio de duración incerta, haberá de determinar, por si mesmo, a súa duración, agás nos casos de substitución de persoal. Segunda.–Publicidade da convocatoria. A Convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios municipal, e na páxina web do Concello: www.concellodemonfero.com.Terceira.–Características da “bolsa de emprego”. Co resultado do proceso confeccionarase unha bolsa de emprego cos aspirantes que o superaron, por orde de puntuación, procedéndose, no seu momento, á súa contratación ou nomeamento de forma correlativa e decrecente, en función das necesidades que xurdan. Non obstante, a Corporación poderá establecer un procedemento de selección, concreto e diferenciado, cando se requira un perfil profesional máis específico. A bolsa permanecerá en vigor durante un período mínimo de dous anos e máximo de catro desde que sexa aprobada, procedendo a súa renovación cando transcorra este período mínimo e, unha vez renovada ou transcorridos catro anos, perderá validez a que até ese momento estivese vixente, pero sen que iso afecte ao persoal contratado ou nomeado en virtude dela e durante a súa vixencia Cuarta.–Orzamento e retribucións. Ante a posibilidade de provisión dos postos mediante nomeamento como funcionario/a ou mediante contratación laboral temporal, a inexistencia de convenio colectivo propio e a dificultade de aplicación dos sectoriais, as retribucións a percibir serán as básicas en vigor en cada momento correspondentes ao subgrupo A2 e o complemento de destino correspondente ao nivel 20 establecido para os funcionarios, e so poderán ser modificadas por acordo do Pleno da Corporación. Quinta.–Xornada de traballo. Xornada de 37,5 horas semanais repartidas en cinco días, de luns a domingo, cos descansos que establece a Lei. Sexta.–Funcións do posto. Consistiría no desenvolvemento do Programa de Educación e Apoio Familiar; coeducación e conciliación adscrito ao Módulo II para a contratación de persoal técnico A2 do Programa de Financiamento dos Servizos Sociais Comunitarios Municipais ao abeiro do Decreto 99/2012 do 16 de marzo, que regula os servizos sociais comunitarios e o seu financiamento, e que no seu art.31, establece que as Deputacións proporcionarán asistencia económica, técnica e xurídica aos concellos con menos de 20.000 habitantes na execución das súas competencias en materia de servizos sociais comunitarios e o Decreto 148/2014 polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento. Este programa ten como obxectivo xeral estruturar e planificar a intervención profesional en materia de familia como institución, revisando e activando os apoios necesarios para un desenvolvemento positivo e eficaz na convivencia e crianza dos seus fillos e fillas, como parte dun sistema activo e integrado na súa comunidade. As liñas estratéxicas serían as seguintes: información, orientación, valoración e mobilización de recursos, protección social e económica das familias, campañas de prevención persoal, familiar e comunitaria e intervención social. O cometido funcional do posto versará sobre a realización das funcións e tarefas que lle son propias, e serán, en xeral, as propias dun/dunha educador/a familiar do departamento de servizos sociais son: – Promover a adquisición, por parte das familias destinatarias, de competencias e habilidades para o correcto desenvolvemento das súas funcións parentais e educativas. – Poñer a disposición das familias participantes de alternativas, información, recursos e itinerarios socioeducativos en relación coas posibilidades do contorno. – Favorecer a integración, promoción e participación social das familias ou unidades de convivencia. – Previr e atender as situacións que provoquen vulnerabilidade ou risco social ás familiares ou a grupos de convivencia alternativa. – Completar o servizo de axuda no fogar cando se identifiquen situacións carenciais ou de conflito que deban abordarse por medio da educación familiar. – Promover espazos de encontro de nais e pais enfocados á mellora das capacidades educativas e mellora das situacións detectadas Sétima.–Requisitos dos/as aspirantes. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión do título de educación social, traballo social, maxisterio ou titulacións equivalentes segundo o recollido na normativa reguladora correspondente do Ministerio de Educación. No caso de titulacións obtidas no estranxeiro, deberase estar en posesión da credencial que acredite a súa homologación. d) Estar en posesión do certificado ou título acreditativo de coñecemento da lingua galega CELGA 4 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, de 19 de febreiro de 2014. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Non ter sido condenado/a por delitos de natureza sexual, o que deberá acreditar coa presentación do “Certificado por Delitos de Natureza Sexual” expedido polo Ministerio de Xustiza ou equivalente. g) Non atoparse incurso en causa de incompatibilidade ou incapacidade. Oitava.–Dereitos de exame. De acordo coa vixente ordenanza fiscal municipal da taxa por dereitos de exame, publicada no BOP n.º 134 do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 25,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (núm. de conta: Abanca CCC ES27 2080 3112 2931 1000 0027), debendo indicarse o nome, apelidos e praza á que se opta) Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. Novena.–Presentación de solicitudes e admisión de candidatos. As instancias solicitando tomar parte no proceso selectivo, co modelo oficial ou normalizado que figura como anexo I destas bases, dirixiranse á Alcaldía da Corporación e presentaranse durante o prazo de 8 días naturais, contados dende o seguinte hábil ao da publicación do anuncio da convocatoria no BOP. Poderán presentarse no Rexistro Xeral do Concello, na sede electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de Correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Esta comunicación simultánea será igualmente obrigatoria se se presentara nas oficinas doutras Administracións Públicas. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo I nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias que reúnen todos e cada un dos requisitos esixidos na base Sexta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: – Fotocopia do DNI ou Tarxeta de Residente. – Fotocopia da titulación esixida para participar na convocatoria. – Xustificante de abono da taxa de dereitos de exame. – No seu caso, fotocopia do certificado ou título acreditativo de coñecemento da lingua galega CELGA 4 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, de 19 de febreiro de 2014. Presumirase que a documentación achegada polos solicitantes é auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Procurarase que o segundo día hábil seguinte a aquel no que finalice o prazo de presentación de solicitudes, como máximo, se acorde, por Resolución da Alcaldía, a admisión e exclusión de candidatos/as, se for o caso, e publicarase inmediatamente a lista de admitidos/as e excluídos/as no taboleiro de anuncios e paxina web municipal, con indicación do día e hora estimada para o inicio das probas de selección (en función do número de candidatos/as admitidos/as), e procurando tamén que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte (agás sábado) a aquel no que finalice o dito prazo. O resultado, no caso de que houbese modificacións ou reclamacións, publicarase inmediatamente no taboleiro de anuncios do Concello e web municipal. Décima.–Órgano de selección. O órgano de selección será colexiado e, como mínimo, constará dun presidente, tres vogais e un secretario, con voz e sen voto, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. O presidente do tribunal e os vogais deberán posuír titulación igual ou superior aos postos de traballo obxecto da convocatoria, cumprindo o disposto no artigo 60 do TREBEP. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non podendo ostentarse en representación ou por delegación de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que se puideran plantexar. Décimo primeira.–Procedemento de selección. O sistema de selección será o de oposición libre que constará de 3 exercicios de carácter obrigatorio e eliminatorio, sendo necesario superar o primeiro para poder realizar o segundo e así sucesivamente 1.–Proba teórica: puntuación máxima de 10 puntos. Consistirá en contestar por escrito un cuestionario tipo test de 25 preguntas con catro respostas alternativas das que só unha será a correcta, sobre o contido do programa especificado na convocatoria (Anexo II). O tempo máximo para a realización de este exercicio será de 45 minutos. Para puntuar esta proba asignarase 0,40 puntos por cada resposta correcta. Cada pregunta contestada incorrectamente restará 0,20 puntos da puntuación final. As preguntas sen contestar non suman nin restan. O test estará dividido en 2 partes: xeral (7 preguntas da parte xeral do temario) e parte específica (18 preguntas da parte específica do temario). Existirán a maiores 3 preguntas de reserva, que poderán ser contestadas polas persoas aspirantes e que se empre¬garán para substituír aquelas preguntas do exame inicial que, de ser o caso, sexan anuladas polo Tribunal, previo acordo motivado ao respecto. As persoas que non acaden un mínimo de 5 puntos, serán eliminadas e non continuarán participando do proceso 2.–Proba práctica: puntuación máxima de 10 puntos. Realización dun exercicio escrito consistente na resolución dun suposto práctico, a escoller entre dous supostos prácticos propostos polo tribunal, do temario contido no anexo II das presentes bases. Para a realización deste exercicio os/as aspirantes disporán dun tempo máximo de 60 minutos. As persoas que non acaden un mínimo de 5 puntos, serán eliminadas e non continuarán participando do proceso 3.–Proba de coñecemento da lingua galega. Para o caso de que as persoas aspirantes non acrediten estar en posesión do certificado de lingua galega (Celga 4 ou equivalente), deberán superar unha proba de carácter escrito de coñecemento da lingua galega dirixida á comprobación, por parte do Tribunal, de que comprenden, falan e escriben o galego ao nivel esixido, sendo sometidos ás probas que se consideren máis axeitadas. Esta proba será cualificada como Apto ou Non apto; sendo necesario obter a cualificación de apto para continuar no proceso selectivo. O tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes sempre que sexa posible, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. En calquera momento do proceso selectivo, os órganos competentes de selección poderán requirir aos opositores para que acrediten a súa identidade. Décimo segunda.–Selección. O órgano de selección reunirase unha hora e media antes da determinada polo Sr. alcalde de acordo co indicado na base novena, para a confección da primeira proba escrita e para realizala na hora acordada pola Alcaldía. Unha vez realizada, publicaranse as respostas no taboleiro de anuncios e na páxina web do Concello, e concederanse dous días hábiles para a presentación de reclamacións contra as preguntas. Transcorrido este prazo, o órgano de selección volverá a reunirse para a resolución das reclamacións, se as houbera, e cualificación da proba. Posteriormente realizarase a segunda proba e cualificarase, de ser posible, no mesmo día. En caso de empates, o órgano de selección efectuará un sorteo público inmediatamente despois da cualificación da última proba que sexa necesario realizar, no mostrador das oficinas municipais. A orde definitiva dos aspirantes seleccionados virá determinada pola puntuación obtida ao final do proceso e resultado do sorteo, se fora o caso. A continuación, o órgano de selección proporá á Alcaldía a aprobación da listaxe dos candidatos seguindo a orde de puntuación obtida. A Bolsa de emprego será aprobada por resolución da Alcaldía e publicarase no taboleiro de anuncios e na páxina web do Concello para os efectos de notificación a todas as persoas participantes e os demais interesados. Contra a resolución aprobatoria, que esgotará a vía administrativa, poderá interpoñerse un recurso contencioso-administrativo segundo o que dispón a normativa vixente ou calquera outro que os interesados consideren oportuno. Contra os acordos do Tribunal poderá interpoñerse recurso de alzada ante a Alcaldía. Décimo terceira.–Chamamentos. As incorporacións desde a Bolsa de emprego para prestar servizos realizaranse por orde decrecente, segundo puntuación alcanzada no proceso selectivo polos aspirantes, agás no suposto de que, o aspirante ao que lle corresponda, resultase afectado polas limitacións que se establecen na base 1.ª, o que dará lugar á incorporación do seguinte, mentres permanezan ditas limitacións. Os chamamentos realizaranse, preferentemente, pola AEDL do Concello de Monfero, a través do teléfono, fax ou correo electrónico declarados polos integrantes. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que se indica na base 14. No suposto de rexeitar a proposta telefonicamente ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. No caso de que os integrantes que foran obxecto de chamamento estivesen prestando servizos para a Corporación, poderán rexeitara oferta e se lle respectará a orde que tivesen na Bolsa. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación debendo comunicar ao Concello calquera variación destes. A orde de prelación das/os candidatas/os incluídas/os nas listaxes modificarase cos conseguintes chamamentos, de acordo coas seguintes regras: – Os/as que sendo chamados/as para facer efectiva a contratación ou nomeamento, renunciasen ao posto ou non presentasen a documentación en prazo, manifestando o seu interese de continuidade na listaxe, perderán o seu lugar na Bolsa, pasando a ocupar o último posto da Bolsa por un período dun ano. Exceptuaranse os casos de forza maior debidamente acreditados e apreciados motivadamente pola Alcaldía, entre os que non se incluirá o de estar traballando no momento do chamamento, agás que sexa para o Concello. – Se o aspirante ao que corresponda non puidera ser designado por algunha causa xustificada, motivadamente apreciada pola Alcaldía, conservará a súa orde na Bolsa. No caso contrario, será excluído dela. – Se calquera dos integrantes da listaxe renunciase a formar parte dela, ou unha vez nomeado renunciase, fose separado do servizo por razón disciplinaria ou por despedimento declarado procedente, será excluído da Bolsa. – Os aspirantes nomeados, logo de finalizar o período de servizos, volverán ao posto que ocupaban na Bolsa no momento de seren chamados. Décimo cuarta.–Incorporación. O aspirante chamado segundo a base anterior, presentará os documentos que se especifican seguidamente, acreditativos de que posúe as condicións e reúne, ou continúa a reunir, os requisitos esixidos na Convocatoria, salvo aqueles que presentara xunto coa solicitude, no prazo máximo de 3 días naturais, contados desde o seguinte ao do chamamento: – Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. – Certificado de delitos de natureza sexual. – Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. – Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. – Fotocopia do documento de afiliación á Seguridade Social, se for o caso. – Domiciliación de nómina. O aspirante que, dentro do prazo de 3 día naturais, achegase a documentación esixida, será nomeado, por resolución da Alcaldía, para o cargo para o que foi seleccionado e, previa sinatura, no prazo de 3 días naturais, do correspondente contrato laboral (baixo a modalidade de duración determinada que se requira ao efecto, tendo en conta a causa e os prazos previstos na lexislación laboral) ou toma de posesión como funcionario interino, e alta na Seguridade Social, haberá de incorporarse ao seu posto no prazo de tres días naturais. Quen dentro dos respectivos prazos de tres días indicados, salvo causa de forza maior, non presentara a documentación, ou non comparecera para a sinatura ou non se incorporase, non poderá prestar os seus servizos, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Décimo quinta.–Réxime xurídico. En todo o non previsto nas presentes bases estarase ao disposto en: – Lei 7/1985, do 2 de abril, reguladora das bases de réxime local. – Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local – Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público – Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado. – Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público – Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. – Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. – Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Décimo sexta.–Impugnación. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. ANEXO I SOLICITUDE PARA TOMAR PARTE NO PROCESO DE CREACIÓN E FUNCIONAMENTO DE BOLSA DE EMPREGO PARA POSIBLES PROVISIÓNS TEMPORAIS DE PERSOAL NA CATEGORÍA DE EDUCADOR SOCIAL D./D.ª ______________________________________________________________________________________________________________________________________ con DNI ____________________, con domicilio para os efectos de notificación en _____________________________________________________________________ teléfono/fax_________________ e correo electrónico ___________________________ EXPÓN: Que desexa participar no proceso selectivo convocado para a provisión do posto de traballo de EDUCADOR SOCIAL, de acordo coas bases da convocatoria aprobadas por Decreto de Alcaldía. A tal efecto declara responsablemente e fai constar: 1.º.–Que reúne todos e cada un dos requisitos para participar esixidos na convocatoria.2.º.–Que coñece e acata incondicionalmente o contido das bases.3.º.–Que son certos todos os datos sinalados na presente solicitude.4.º.–Que posúe as capacidades e aptitudes físicas e psíquicas necesarias para o desenvolvemento das corresponden¬tes funcións o tarefas correspondentes á praza á que se opta.5.º.–Que non está incurso en causa de incapacidade ou incompatibilidade que determine a lexislación vixente.6.º.–Que non ten sido separado mediante expediente disciplinario do servizo de ningunha administración pública nin está inhabilitado para o exercicio das funcións públicas.7.º.–Que achega coa presente solicitude a documentación xustificativa para a súa estimación:  Fotocopia do D. N. I.  Fotocopia da titulación esixida.  Fotocopia do título acreditativo de estar en posesión do nivel de coñecemento da lingua galega CELGA 4 ou equivalente.  Xustificante documental de ter aboado os dereitos de exame. Por iso, SOLICITO: Ser admitido/a no correspondente proceso selectivo. Monfero, ____ de _____________de 2020. SR. ALCALDE-PRESIDENTE DO CONCELLO DE MONFERO De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Monfero, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei, se se pon en contacto co noso Dpto. de Dereitos. ARCO no seguinte enderezo: Rebordelo, s/n, 15618 Monfero, A Coruña. ANEXO II TEMARIO TEMARIO XERAL Tema 1.–A Constitución Española. principios xerais. dereitos e deberes fundamentais dos españois. Tema 2.–A organización territorial do estado. Administracións territoriais. Administracións institucional. Tema 3.–O estatuto de autonomía. O seu significado. O Parlamento de Galicia. A Administración autonómica de Galicia e a súa estrutura básica. Tema 4.–O Réxime local español: principios constitucionais e regulación xurídica. Tema 5.–O municipio: concepto e elementos. Alteracións dos termos municipais. A poboación municipal. O padrón de habitantes. Tema 6.–As fontes do dereito administrativo. Tema 7.–O acto administrativo: concepto, clases e elementos; requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver. Tema 8.–O procedemento administrativo común. Fases. Notificacións e comunicacións. Tema 9.–A revisión de oficio dos actos administrativos. Recursos administrativos, ordinarios e extraordinarios. A Xurisdición contencioso-administrativa. Tema 10.–O administrado. Concepto e clases. O dereito dos cidadáns. Tema 11.–A organización municipal. Órganos necesarios e órganos complementarios. Réxime das delegacións. Grupos políticos. Tema 12.–Tramitación de subvencións nas Entidades Locais: Regulación. Procedemento de concesión de subvencións. Especial análise do procedemento de infraccións e sancións en materia de subvencións. Tema 13.–O Estatuto Básico do Empregado Público. Tema 14.–Dereitos e deberes dos funcionarios públicos locais. Responsabilidade. Réxime disciplinario. Tema 15.–O persoal ó servizo das corporacións locais: Clases e réxime xurídico. Planificación, selección e provisión de postos de traballo. Tema 16.–As facendas locais: recursos. Tema 17.–As facendas locais. Os tributos, taxas e contribucións especiais, as ordenanzas fiscais. Tema 18.–O orzamento das entidades locais. A conta xeral. Tema 19.–A Lei de Administración Local de Galicia. Tema 20.–A Lei de protección de datos de carácter persoal: principios de protección de datos e dereitos das persoas TEMARIO ESPECÍFICO Tema 21.–O/a educador/a social. Concepto, historia e perfil profesional. Código deontolóxico do/da educador/a social. Funcións e competencias. Tema 22.–A acción socioeducativa. A relación educativa e o/a suxeito/a de a intervención socioeducativa. Concepto e factores influentes. Técnicas de intervención socioeducativa. A entrevista. Tema 23.–Deseño, implementación e avaliación de programas e proxectos educativos: definición, elementos, xestión e estratexias. Tema 24.–O informe socioeducativo como ferramenta profesional do/da educador/a social. Tema 25.–O equipo educativo. Concepto, características, toma de decisións. Tema 26.–O/a menor como suxeito de dereitos: concepto e evolución histórica. Lexislación actual. Tema 27.–Evolución psicolóxica na infancia e adolescencia: estadios e características. Tema 28.–Socialización e desenvolvemento na infancia e na adolescencia. A intervención socioeducativa con menores con necesidades educativas especiais. Tema 29.–Menores en situación de risco e desamparo. Recursos e servizos do sistema de protección de menores. A coordinación entre os distintos servizos: saúde, educación, servizos sociais comunitarios. A coordinación con entidades do terceiro sector. Tema 30.–O apoio e a vinculación afectiva. Concepto, desenvolvemento, consecuencias e pautas educativas. Tema 31.–Malos tratos infantís: intervención socioeducativa con menores en situación de abuso e neglixencia. Protocolos de actuación. Tema 32.–Intervención socioeducativa en menores en situación de conflito social. Novas formas de violencia na infancia e a adolescencia: violencia filioparental, acoso escolar, violencia grupal. Tema 33.–Intervención socioeducativa en adiccións na infancia e adolescencia: adiccións con e sen substancia. Tema 34.–Acollemento familiar. Intervención socioeducativa. Acollemento residencial. Intervención socioeducativa. Funcións e obxectivos do acollemento residencial. Elaboración e seguimento do proxecto educativo individual ( PEI). Tema 35.–Interculturalidad. Intervención socioeducativa na diversidade cultural. Servizos e recursos. Tema 36.–A calidade de vida das persoas maiores. A intervención socioeducativa con persoas maiores: a atención centrada na persoa. Programas, proxectos e servizos. Tema 37.–Diversidade funcional: conceptualización e características. Intervención socioeducativa. Inclusión educativa e social. Habilidades de interacción social en persoas con síndrome de Down e autismo. Pautas xerais para a elaboración de programas específicos. Tema 38.–Diversidade funcional: os paradigmas de calidade de vida e apoios. Recursos sociais e comunitarios. Elaboración e execución do proxecto socioeducativo individualizado e documentos para o desenvolvemento de programas. Plan individualizado de vida independente ( PIVI). Plan de atención individualizado ( PAI). Tema 39.–O grupo: concepto e tipoloxías. Conceptos de liderado, estrutura e características. Condución e animación de grupos. Resolución de conflitos. A mediación como recurso. Tema 40.–Animación sociocultural. Estratexias de intervención comunitaria e habilidades sociais. Tema 41.–O enfoque de xénero na intervención socioeducativa. Ferramentas de análises de xénero. Identidades de xénero. Roles de xénero. Desigualdades de xénero. Estratexias de acción, o empoderamento. Tema 42.–A intervención social na violencia de xénero. Tema 43.–Educación permanente de persoas adultas. Papel da educación de persoas adultas na dinámica social. Canles da educación de persoas adultas, canles de educación institucionalizada. Tema 44.–Os centros de atención para persoas con discapacidade psíquica. Finalidade, composición, funcións, normativa reguladora e dependencia administrativa. Tema 45.–A calidade de vida das persoas con discapacidade intelectual. A autodeterminación e o desenvolvemento da autonomía e a responsabilidade. O desenvolvemento afectivo-sexual-emocional das persoas con discapacidade intelectual. Pautas xerais para a educación afectivo-sexual-emocional. A intervención coas familias. Tema 46.–O desenvolvemento das habilidades de interacción social nas persoas con discapacidade intelectual en centros educativos e no contorna socio-comunitario. Aprendizaxe para a xestión do lecer e o tempo libre nestas persoas. Pautas xerais para a elaboración de programas específicos. Tema 47.–Atención temperá en Galicia: protocolos de actuación. Intervención. Tema 48.–Persoas maiores e diversidade funcional. Tema 49.–Servizos sociais comunitarios: servizo de educación e apoio familiar. Marco legal. Definición e obxectivos. Tema 50.–Medidas xudiciais con menores: servizos. Programas. Intervención socioeducativa. Tema 51.–Acoso escolar: protocolos e intervención. Tema 52.–Absentismo escolar: protocolos e intervención. Tema 53.–A Lei de dependencia, prestacións e catálogo de servizos do SAAD. Tema 54.–O Servizo de Axuda no Fogar. Tema 55.–Alcohol, efectos no organismo e trastornos mentais provocados polo consumo. Alcoholismo e tratamento psicolóxico. Tema 56.–A educación para a saúde na prevención das drogodependencias. Tema 57.–O Plan Concertado: Cofinanciamento dos servizos sociais comunitarios básicos e específicos. Tema 58.–O Plan de Igualade de Oportunidades do Concello de Monfero. Tema 59.–Ámbito xeográfico municipal do Concello de Monfero. Tema 60.–Ordenanzas municipais co posto a desempeñar no Concello de Monfero.